Da, dar cu anumite restricții și respectând anumite condiții.    Angajatorul are dreptul (art. 40 CM) să exercite controlul asupra modului de îndeplinire a sarcinilor de serviciu, având astfel dreptul de monitorizare a salariaților chiar și prin camere video sau alte tehnologii asemănătoare.   Însă jurisprudența instanțelor europene (CEDO) indică că acest drept al angajatorului nu poate duce la violarea vieții private a angajatului.   Astfel, monitorizarea trebuie să fie cât mai puțin invazivă cu putință, să nu existe camere ascunse, să anunțe despre existența monitorizării, să justifice măsura (de ce ar fi absolut necesară monitorizarea), să fie transparent și măsura monitorizării să fie proporțională cu scopurile urmărite.